Vellamonsammal

Vellamonsammal (Fissidens fontanus, aik. Octodiceras fontanum) on lehtisammallaji siipisammalten heimossa (Fissidentaceae). Sitä esiintyy Maan pohjoisen ja eteläisen puoliskon lauhkealla ja viileällä vyöhykkeellä. Suomen alueella sitä esiintyy harvinaisena eteläosasta Keski-Lappiin.

Vellamonsammal kasvaa erilaisissa vesistöissä: kirkasvetisissä järvissä uposkasvina enimmillään usean metrin syvyydessä, puroissa ja koskissa matalassa vedessä, ravinteisessa vedessä, murtovedessä. Itiöpesäkkeitä kasvaa harvoin ja laji leviää kasvullisesti versonkappaleista.

Lähteet 
 Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6.
 Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 (→ Fissidens fontanus)

Viitteet 

Siipisammalet